กลุ่มสื่อสารฉุด SET เช้าร่วง 14 จุด หลังจบการประมูล 4G 900MHz
กลุ่มสื่อสารฉุด SET เช้าร่วง 14 จุด โดยดัชนีฯล่าสุดเมื่อเวลา 10.02 น. ดัชนีหุ้นไทย อยู่ที่ 1,270.77 จุด ลบ 14.15 จุด หรือ 1.10% สูงสุด 1,271.48 จุด ต่ำสุด 1,269.58 จุด มูลค่าการซื้อขาย 3.77 พันลบ.
21 ธ.ค. 2558

ผู้สื่อข่าวรายงานว่า ตลาดหุ้นไทยเช้านี้ร่วง 14 จุด เจอแรงขายในหุ้นกลุ่มสื่อสาร หลังจบการประมูล 4G ที่ผ่านมา โดยดัชนีฯล่าสุดเมื่อเวลา 10.02 น. ดัชนีหุ้นไทย อยู่ที่ 1,270.77 จุด ลบ 14.15 จุด หรือ 1.10% สูงสุด 1,271.48 จุด ต่ำสุด 1,269.58 จุด มูลค่าการซื้อขาย 3.77 พันลบ.
 
นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ดัชนีตลาดหุ้นไทยในภาคเช้าร่วงกว่า 10 จุด เป็นผลมาจากแรงเทขายของหุ้นกลุ่มสื่อสารที่นักลงทุนต่างกังวลเรื่องราคาประมูลใบอนุญาตที่อยู่ในระดับสูงจะส่งผลต่อความสามารถในการทำรายได้และกำไร ประกอบกับมีผู้เล่นรายใหม่เข้ามาอีก 1 รายในตลาด ซึ่งมีโอกาสทำให้การแข่งขันในธุรกิจโทรคมนาคมของไทยสูงมากขึ้น ทำให้นักลงทุนมีความกังวลปัจจัยดังกล่าวที่ส่งผลกระทบเชิงลบต่อผู้ประกอบการโทรคมนาคมในไทย
ส่วนปัจจัยจากต่างประเทศที่คงกดดันคือ ราคาน้ำมันในตลาดโลกที่ไม่มีแนวโน้มฟื้นตัวขึ้น ส่งผลกดดันตลาดหุ้นไทยและต่างประเทศเล็กน้อยในวันนี้ แต่สำหรับตลาดหุ้นในภูมิภาคเอเชียที่ตอนเปิดตลาดช่วงเช้าวันนี้ปรับตัวลง ในขณะนี้ต่างรีบาวน์กลับมากันส่วนใหญ่แล้ว ซึ่งปัจจุบันที่กระทบตลาดหุ้นไทยในวันนี้โดยเฉพาะช่วงเช้าจะเป็นปัจจัยภายในประเทศเป็นปัจจัยหลัก
 
10 อันดับหุ้นกดดันดัชนี เช้านี้

ภาพประกอบ: ASPEN
 